
Výzva na predloženie cenovej ponuky[footnoteRef:1] [1:  Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. Zadefinovanie zákazky ako obstarávateľ v zmysle prílohy č. 1 k ZVO.] 

Názov predmetu zákazky:

[bookmark: _Hlk236209153]„Realizácia bezpečnostného a informačného značenia priechodov cez električkové trate a vyznačenie natrolejovacích námedzníkov_CP29/2026“


1. Identifikácia obstarávateľa

[bookmark: kontakt_meno]	Obchodné meno: 	 		Dopravný podnik Bratislava, akciová spoločnosť
	Sídlo: 				Olejkárska 1, 814 52 Bratislava 
	Kontaktná osoba:			Lucia Cencerová
	Telefón:				(+ 421) (2) 5950  1260
	E-mail:				cencerova.lucia@dpb.sk
	IČO: 				00 492 736
	DIČ:				2020298786
	IČ DPH:				SK2020298786
	Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

2. Zatriedenie obstarávacieho subjektu podľa zákona: 
Obstarávateľ podľa § 9 zákona o verejnom obstarávaní.

3. Názov zákazky: Realizácia bezpečnostného a informačného značenia priechodov cez električkové trate a vyznačenie natrolejovacích námedzníkov_CP29/2026                                                   
Označenie zákazky:      CP29/2026

4. Druh zákazky: stavebné práce 

5. Hlavné miesto dodania tovaru/poskytnutia služieb/uskutočnenia stavebných prác:                
Bratislava.

6. Výsledok verejného obstarávania (typ zmluvy, lehota na realizáciu zákazky, platobné podmienky): 
       Typ zmluvy:  Rámcová dohoda o vykonaní diela
       Platnosť rámcovej dohody:  12 mesiacov
Dodávateľ je povinný začať s realizáciou predmetu objednávky najneskôr do 10 dní odo dňa doručenia objednávky. Dodávateľ je povinný dokončiť realizáciu objednaných prác najneskôr do 15 dní odo dňa začatia realizácie, pokiaľ rozsah objednávky alebo objektívne okolnosti nevyžadujú dlhší čas.
	
7. Opis predmetu zákazky
Predmetom zákazky je realizácia bezpečnostného a informačného značenia priechodov cez električkové trate a vyznačenie natrolejovacích námedzníkov v rozsahu a za podmienok uvedených v Prílohe č. 1 tejto výzvy – Opis predmetu zákazky,  v Prílohe č. 2 tejto výzvy – Cenová tabuľka a návrh na plnenie kritérií a v Prílohe č. 6 tejto výzvy – návrhu rámcovej dohody o vykonaní diela.

8. Spoločný slovník obstarávania: CPV kód:    
34928470-3 – Značenie
    	
9. Predpokladaná hodnota zákazky:  
Predpokladaná hodnota zákazky: 50 000,00 EUR bez DPH.
Maximálny obchodovateľný finančný objem rámcovej dohody: 49 990,00 EUR bez DPH.

10. Podmienky účasti:

10.1 Osobné postavenie
Obstarávania sa môže zúčastniť len ten uchádzač, ktorý:
10.1.1. je oprávnený dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky. Splnenie tejto podmienky účasti si obstarávateľ overí z verejne dostupných zdrojov (Obchodný register).
10.1.2. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a štáte sídla, miesta podnikania alebo obvyklého pobytu. Splnenie tejto podmienky účasti uchádzač preukazuje prostredníctvom čestného vyhlásenia (znenie tejto podmienky účasti je zapracované aj v prílohe č. 3 tejto výzvy – Čestné vyhlásenie (bod 4).
Uchádzač môže preukázať splnenie týchto podmienok účasti aj zápisom do Zoznamu hospodárskych subjektov.

10.2 Finančné a ekonomické postavenie
Uchádzač musí preukázať, že za najviac posledné 3 hospodárske roky, za ktoré sú údaje dostupné v závislosti od vzniku alebo začatia prevádzkovania činnosti, dosiahol celkový obrat najmenej vo výške 290 000,00 EUR bez DPH.
Splnenie tejto podmienky účasti uchádzač predbežne preukáže čestným vyhlásením podľa Prílohy č. 3 tejto výzvy. Obstarávateľ si vyhradzuje právo vyzvať uchádzača na predloženie dokladov preukazujúcich splnenie tejto podmienky účasti, najmä výkazov ziskov a strát, súvah, daňových priznaní alebo iných ekvivalentných dokladov, z ktorých bude možné overiť dosiahnutý obrat.

10.3 Technická spôsobilosť alebo odborná spôsobilosť:
Uchádzač musí preukázať, že za predchádzajúcich 5 rokov od vyhlásenia tejto súťaže realizoval zákazky rovnakého alebo obdobného charakteru ako je predmet zákazky, t. j. najmä zákazky, ktorých predmetom bola realizácia vodorovného dopravného značenia, bezpečnostného značenia, informačného značenia alebo iných obdobných značení na komunikáciách, chodníkoch, spevnených plochách alebo obdobných povrchoch.
Uchádzač preukáže splnenie tejto podmienky účasti predložením zoznamu najmenej 3 zákaziek rovnakého alebo obdobného charakteru, pričom súhrnná hodnota týchto zákaziek musí byť najmenej 49 990,00 EUR bez DPH.
Zoznam zákaziek musí obsahovať minimálne:
a) identifikáciu odberateľa,
b) názov alebo stručný opis predmetu plnenia,
c) miesto plnenia,
d) obdobie realizácie,
e) hodnotu plnenia v EUR bez DPH,
f) kontaktnú osobu odberateľa, u ktorej si obstarávateľ môže overiť uvedené údaje.
Splnenie tejto podmienky účasti uchádzač predbežne preukáže čestným vyhlásením podľa Prílohy č. 3 tejto výzvy. Obstarávateľ si vyhradzuje právo vyzvať uchádzača na predloženie zoznamu zákaziek alebo iných dokladov preukazujúcich splnenie tejto podmienky účasti.

11 Kritéria na vyhodnotenie ponúk: Kritériom na vyhodnotenie ponúk bude najnižšia celková hodnotená cena v EUR bez DPH.
Celková hodnotená cena sa vypočíta ako súčet celkových cien za obe technologické riešenia uvedené v cenových tabuľkách, t. j. ako súčet celkovej ceny za riešenie so studeným plastom a celkovej ceny za riešenie s farbou.
Celková cena za príslušné technologické riešenie sa vypočíta ako súčet súčinov jednotkových cien a modelových množstiev uvedených v príslušnej cenovej tabuľke.
Úspešným uchádzačom bude uchádzač, ktorý predloží najnižšiu celkovú hodnotenú cenu v EUR bez DPH.

12 Lehota na predkladanie ponúk uplynie dňa:  18.08.2026, 07:45 hod.

13 Spôsob a miesto na predloženie ponúk: ponuky sa predkladajú prostredníctvom systému na elektronickú komunikáciu IS Josephine: 
https://josephine.proebiz.com/sk/tender/79888/summary 

14 Požadovaný obsah ponuky:
      Ponuka predložená uchádzačom musí obsahovať tieto doklady v elektronickej podobe: 
14.1 Vyplnenú a osobou oprávnenou konať za uchádzača podpísanú prílohu 2 tejto výzvy -  Cenová tabuľka a návrh uchádzača na plnenie kritérií; 
14.2 Čestné vyhlásenie podľa Prílohy č. 3; 
14.3 Čestné vyhlásenie dodávateľa – sankčné opatrenia podľa Prílohy č. 4;
14.4 Informačný formulár podľa prílohy č. 5;
14.5 Ďalšie doklady a dokumenty, ktorými uchádzač preukáže splnenie podmienok účasti – v zmysle bodu 10 tejto výzvy vyššie.
14.6 Rámcovú dohodu o vykonaní diela v editovateľnej verzii – Word (t.j. bez podpisu) doplnenú uchádzačom o chýbajúce údaje za uchádzača (t.j. identifikáciu uchádzača, ceny, kontaktné osoby na strane poskytovateľa a pod.). Vzor je uvedený v prílohe č. 6 tejto výzvy na predloženie ponuky.
Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie rámcovej dohody, pričom v cene budú obsiahnuté všetky náklady spojené s plnením predmetu zákazky, vrátane dodania na miesta plnenia v zmysle objednávky a servisu. 

Na podpis rámcovej dohody s prílohami bude vyzvaný úspešný uchádzač v procese poskytovania súčinnosti k uzatvoreniu zmluvy.

15 Vyhodnotenie ponúk:
Obstarávateľ vyhodnocuje ponuky na základe kritéria na vyhodnotenie ponúk: najnižšia celková  hodnotená cena v EUR bez DPH. Obstarávateľ zostaví poradie ponúk uchádzačov na základe predložených návrhov na plnenie kritéria celková hodnotená cena bez DPH, pričom na prvom mieste sa umiestni ponuka s najnižšou celkovou hodnotenou cenou celkom bez DPH.
Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.
V prípade, že uchádzač predbežne nahradil doklady preukazujúce splnenie podmienok účasti uvedené v bode 10 Výzvy čestným vyhlásením podľa Prílohy č. 3, obstarávateľ môže vyzvať uchádzača na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 2 pracovné dni, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.
Ak obstarávateľ pri vyhodnotení ponúk identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.
V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.
Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.
Úspešný uchádzač bude vyzvaný na poskytnutie súčinnosti k podpisu zmluvy.

V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, nenahradí navrhovaného subdodávateľa v stanovenej lehote, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.



16 Jazyk, v ktorom možno predložiť ponuky: Štátny jazyk, slovenský jazyk (alebo český jazyk)

17 Zákazka sa týka projektu / programu financovaného z fondov EÚ: vlastné zdroje obstarávateľa

18 Lehota viazanosti cenovej ponuky: 6 mesiacov

19 Obhliadka miesta: nie.

20 Doplňujúce informácie:
Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.




Prílohy:
1. Príloha č. 1:	Opis predmetu zákazky 
2. Príloha č. 2:	Cenová tabuľka a návrh uchádzača na plnenie kritérií
3. Príloha č. 3:	Čestné vyhlásenie uchádzača
4. Príloha č. 4:	Čestné vyhlásenie dodávateľa – sankčné opatrenia
5. Príloha č. 5:       Informačný formulár
6. Príloha č. 6:       Rámcová dohoda o vykonaní diela


V Bratislave dňa 03.08.2026




                                                   _____________________________________
Dopravný podnik Bratislava, akciová spoločnosť
                                                         JUDr. Barbora Notová
	                                           vedúca sekcie právnych služieb a kontroly


                                                                              

                                                                              Príloha č. 1
                                                               Opis predmetu zákazky

Prílohu tvorí samostatný dokument s názvom: 
Príloha č. 1 Opis predmetu zákazky                                                  


Príloha č. 2
Cenová tabuľka a návrh uchádzača na plnenie kritérií
 
Prílohu tvorí samostatný dokument s názvom: 
Príloha č. 2 Cenová tabuľka a návrh uchádzača na plnenie kritérií



Príloha č. 3
Čestné vyhlásenie uchádzača
 
Prílohu tvorí samostatný dokument s názvom: 
Príloha č. 3 Čestné vyhlásenie uchádzača - súhlas


Príloha č 4
Čestné vyhlásenie dodávateľa – sankčné opatrenia

Prílohu tvorí samostatný dokument s názvom: 
Príloha č. 4 Čestné vyhlásenie dodávateľa – sankčné opatrenia


Príloha č. 5
Informačný formulár

Prílohu tvorí samostatný dokument s názvom: 
Príloha č. 5 Informačný formulár


Príloha č. 6
Rámcová dohoda o vykonaní diela

Prílohu tvorí samostatný dokument s názvom: 
Príloha č. 6 Rámcová dohoda o vykonaní diela

